Täna, 12. septembril toimus Tallinna haridusmaastikul taas märgiline sündmus – oma uksed avas Mustamäe huvikooli uhiuus maja, kus on tipptasemel võimalused laste ja noorte annete arendamiseks. Muuhulgas on koolil nüüd aula ja lava, helistuudio ja õppeköök ning palju muud, millest varem puudust tunti.
#000001
Mustamäe huvikool – endise nimega Mustamäe Laste Loomingu Maja – tegutses alates 1987. aastast kunagises lasteaiahoones ning esialgu käis seal vaid 200 last. Praegu õpib huvikoolis ligi tuhat last ja noort ning ühes päevas võib kohal olla umbes 300 õppurit. Vana maja ei vastanud enam huvikooli vajadustele ja oli suures osas ka amortiseerunud, mistõttu see lammutati. Asemele ehitati uus, tänapäeva standarditele ja kooli ootustele vastav hoone.
#000002
Tallinna abilinnapea Andrei Kante sõnul on igati positiivne, et järjekordne huvikool on saanud oma panusele väärilise keskkonna. „Mustamäe huvikoolil on linna huvihariduses oluline roll, sest igapäevaselt on seal hõivatud mitusada last ja noort. Vaatamata ka ülimalt kitsastele tingimustele, milles koolipere seni töötas, on seal näidatud suurepäraseid tulemusi. Kõige olulisem on aga see, et lastel ja noortel on koht, kus veeta vaba aega sisukalt ning avastada ja arendada oma andeid. Uue maja spetsiaalselt sisustatud õpperuumid loovad selleks veelgi rohkem võimalusi,“ ütles Kante. „Jätkame seda joont, et linna huviharidus oleks tipptasemel ka õpikeskkonna poolest ning järgmine totaalne muutus ootab lähiaastatel ees huvikeskust Kullo.“
#000003
Läbi kahe korruse avar aula
#000004
Mustamäe huvikooli avaras ja valgusküllases majas on lahedalt ruumi kõigile huviringidele ning on ka mitmeid uuendusi, millest varem puudust tunti. Näiteks on seal läbi kahe korruse kõrguv aula ning kaasaegne lava koos lavatehnikaga, mida saab kasutada nii ringitööks kui ka pidulikeks üritusteks. Muusikaringidel on nüüd helistuudio koos salvestustehnikaga ning kokandusringid moodsa õppeköögi. Aula kõrval on mõlemal korrusel multifunktsionaalne liikumis- ja tegevusala ning eri korruseid ühendab avatud ruumiga peatrepp. Osa õpperuumidest hakkab olema ristkasutuses, näiteks saab liigendseina abil laieneda kunstiklasse. Mõeldud on ka erivajadustega inimeste ligipääsetavusele – hoonesse pääseb otse maapinnalt ja ustel on spetsiaalsed läved, sissepääsu juures ja liftis on silmusvõimendus vaegkuuljatele jne.
#000005
Hoovialale on rajatud õpperada, kus saab looduse muutumist jälgida aastaringselt. Rada kulgeb puude vahel ning seob ühtseks tervikuks nii mänguväljakud kui ka eriteemalised tunnete, meelte ja lõhnade alad. Osale hoonest on paigaldatud murukatus, mis muudab kogu maja looduslähedasemaks.
#000006
„Tervitame rõõmuga oma koolis nii „vanu“ kui ka uusi õpilasi, alates koolieelikutest kuni abiturientideni. Kõik lapsed on andekad – tuleb vaid annet märgata ja aidata sellel areneda, ja meie uus maja on võimalustest tulvil. Praegu on valikus 89 huviringi ning edaspidi saame pakkuda veelgi enamat, eeskätt loodus- ja tehnoloogia valdkonnas,“ sõnas Mustamäe huvikooli direktor Erna Podanjova.
#000007
Sellise sisuga kommentaarid eksivad hea tava reeglite vastu. Pealinnal on õigus sellised kommentaarid kustutada ja piirata nende autorite ligipääsu kommentaaride kirjutamisele. Inimestelt, kes rikuvad sihiteadlikult reegleid, võidakse võtta kommenteerimise võimalus.
#000016
Mahtra põhikoolis asendus hommikune koolikell tuletõrjealarmiga ja algas suur evakuatsioon
#000020
Õpetajad rajasid saja aasta eest ühe Tallinna tuntuma tänava
#000021
Supergraafika muutis Haabersti alajaamade seinad kunstiteoseks
#000022
Rahvusooper Estonia tulevikukomisjon pakkus teatri laienduseks mitmeid variante, sealhulgas ka uut hoonet Linnahalli asemele (2)
#000023
Kui palju kulus teil raha koolitarvete ostmiseks?
#000024
Mahtra kool harjutas evakueerimist, tarbijad ei eelista eestimaist, pikk järjekord hooldusperedesse ja Estonia ruumiprobleem
#000025
Kogume aia- ja haljastusjäämed kokku - Kristiines algas sinise lehekoti kampaania
#000027
Ühiskomisjon: Estonia ruumiprobleem väärib lahendust
#000029
Kivimäe koolis uuritakse toidu äraviskamise põhjust kaamera abil
#000030
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000031